રામજી પાસીનાં પત્ની

રાજ્યમાં આ ઍન્કાઉન્ટરોમાં 67 કહેવાતા અપરાધી માર્યા ગયા છે. 

વિપક્ષ આ બાબતે શંકા વ્યક્ત કરતો રહ્યો છે, જ્યારે સરકાર અને વહીવટીતંત્રનું કહેવું છે કે અપરાધીને જ નિશાન બનાવાયા છે. 

એપ્રિલ 2018માં રાજ્યના આઝમગઢ જિલ્લામાં થયેલી આવી જ એક મૂઠભેડમાં પંકજ જીવતા બચી ગયા.

જોકે, 20 વર્ષના પંકજ યાદવની કહાણી ઉપર આવતા પહેલાં તમારે એ જાણવું જરૂરી છે કે ઉત્તર પ્રદેશના વારાણસી ઝોનમાં ગત એક વર્ષ દરમિયાન 193 પોલીસ મૂઠભેડ થઈ છે. 

આ પોલીસ કાર્યવાહીઓમાં સાત આરોપીઓના જીવ ગયા છે જયારે 32ને ઈજા થઈ છે. 

આઝમગઢ જિલ્લો વારાણસીના આ જ પોલીસ ઝોનના કાર્યક્ષેત્રમાં આવે છે. 

અહીંયા થયેલી ચર્ચિત પોલીસ મૂઠભેડમાં રામજી પાસી, રાકેશ પાસી અને જયહિંદ યાદવ જેવા દલિત અને પછાત જાતિઓના 'કહેવાતા અપરાધીઓ' સામેલ છે. 

આ તપાસ દરમિયાન બીબીસી ટીમે રામજી પાસી અને જયહિંદ યાદવના સ્વજનોની પણ મુલાકાત લીધી. 

પંકજ યાદવ ઍન્કાઉન્ટર

જયહિંદ યાદવનાં માતાપિતા

પંકજ યાદવની કથાની શરૂઆત, દિલ્હીથી આશરે 830 કિલોમીટર દૂર આવેલા આઝમગઢ જિલ્લાના મેહનગર તાલુકાના હટવા ખાલસા ગામથી થાય છે. 

અહીંયા ગામના એક સમૃદ્ધ રાજકીય પરિવારમાં ઉછરેલ... બીજા 4000 અક્ષરો માટે લેખ ચાલુ રાખો:
ા 20 વર્ષના પંકજનો પરિવાર આજ સુધી તેમના 'ઍન્કાઉન્ટર' થયાના આઘાતમાંથી બહાર નીકળી શક્યો નથી. 

15 એપ્રિલ 2018ના રોજ આ વિસ્તારના રસૂલપૂરા ગામની પાસે એક પોલીસ મૂઠભેડમાં ઘાયલ થયેલા પંકજના ઘૂંટણમાં બે ગોળી વાગી હતી.

જોકે, જુલાઈના અંતિમ સપ્તાહમાં પંકજ જામીન ઉપર છૂટી ગયા.  

તમે આ વાંચ્યું કે નહીં?

આમ છતાં તેમનાં માતાપિતા આજે પણ દરેક રાત, કોઈ નવા પોલીસ ઍન્કાઉન્ટરમાં તેઓ માર્યા જશે એવા ડરના ઓથાર હેઠળ વિતાવી રહ્યાં છે.

લાંબા સમય સુધી જિલ્લા પંચાયતના સભ્ય રહેલા પંકજના પિતા 50 વર્ષના રામવૃક્ષ યાદવે પોતાના દીકરાના 'પોલીસ ઍન્કાઉન્ટર'ને બનાવટી મૂઠભેડ ગણાવીને રાષ્ટ્રીય માનવાધિકાર કમિશનમાં ન્યાયની ટહેલ નાખી છે.

પરિવારમાં એક સીધા-સાદા સજ્જન છોકરા તરીકે પંકજ ઓળખાતો. 

આશ્ચર્યની વાત એ છે કે પંકજ 20 હજારનું ઇનામ જાહેર કરાયેલા નામચીન બદમાશમાં કેવી રીતે ફેરવાઈ ગયો?

પંકજના ઍન્કાઉન્ટર વિશે પોલીસ અને તેમના પરિવારનો પક્ષ એક બીજાથી તદ્દન વિપરીત છે.

પરિવારનો પક્ષ

પંકજ યાદવનાં માતાપિતા

પંકજના પિતા રામવૃક્ષ યાદવ જણાવે છે, "અમે જિલ્લા પંચાયતમાં રહ્યા છીએ અને સાથે જ અમારે ટ્રક છે." 

"પંકજ અમારો નાનો દીકરો છે. હમણાં જ અભ્યાસ પૂરો કર્યો હતો અને ગત ડીસેમ્બરમાં અમે તેના લગ્ન કર્યાં હતાં." 

"એ વેપારમાં મદદ કરતો હતો. બ્લોકની ચૂંટણી લડવાની તૈયારીમાં હતો." 

"અમે સમૃદ્ધ છીએ. અમારે પોતાનાં ઘરબાર બધું છે. અમારાં બાળકો ક્યારેય ચોરીમાં સંડોવાયાં નથી."

14મી એપ્રિલ, 2018એ આ પરિવાર સાથે અજબ ઘટનાઓની એક અનપેક્ષિત વણઝાર શરૂ થઈ.

રામવૃક્ષના જણાવ્યા અનુસાર, "12મી એપ્રિલની સવારે અમારો મોટો દીકરો વિનોદ બિહારથી ટ્રક લઈને પાછો આવ્યો." 

"ઘરે આવીને અમને કહ્યું કે તેના સાસુની તબિયત ખરાબ છે. તેમને પોતાની પત્નીને સાથે તેમના સાસુને જોવા ગાઝીપુર જવાનું હતું." 

"અમારી ગાડીને આગામી બે દિવસ ભરાવા માટે બનારસમાં આવેલા પારલેજીની ફેક્ટરી મોકલવાની હતી." 

"એણે મને કહ્યું કે હું ગાડી ભરાવવા માટે બનારસ મોકલી દઉં અને એ પાછો આવતી વખતે તે લેતો આવશે."

તેઓએ જણાવ્યું, "અમારા સાઢુનો દીકરો છે, કમલેશ યાદવ. ડ્રાઇવર છે અને ઘણીવાર અમારી ગાડીઓ ચલાવે છે." 

"એણે જ ટ્રક બનારસ લઈ જવાની હતી. પરંતુ આ વખતે તેણે પંકજને પણ પોતાની સાથે બનારસ લઈ જવાની જિદ્દ કરી તો પંકજ પણ એની સાથે જતો રહ્યો."

રામવૃક્ષ જણાવે છે કે બંને છોકરા બનારસ પહોંચ્યા પરંતુ એ સાંજે બિસ્કીટ તૈયાર ના હોવાને લીધે ટ્રક...